Neuvoton asetus (EY) N:o 1110/1999, annettu 10 päivänä toukokuuta 1999, tullittomuuden myöntämisestä tietyille farmaseuttisille vaikuttaville aineille, joilla on Maailman terveysjärjestön yhteisen kansainvälisen nimistön (INN) mukainen nimi, ja tietyille farmaseuttisten lopputuotteiden valmistuksessa käytettäville tuotteille



Virallinen lehti nro L 135 , 29/05/1999 s. 0001 - 0015



NEUVOSTON ASETUS (EY) N:o 1110/1999, annettu 10 päivänä toukokuuta 1999, tullittomuuden myöntämisestä tietyille farmaseuttisille vaikuttaville aineille, joilla on Maailman terveysjärjestön yhteisen kansainvälisen nimistön (INN) mukainen nimi, ja tietyille farmaseuttisten lopputuotteiden valmistuksessa käytettäville tuotteille EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että (1) Uruguayn kierroksen neuvotteluissa Euroopan yhteisö neuvotteli useiden maiden kanssa farmaseuttisten tuotteiden tullittomuudesta, (2) näiden neuvottelujen osanottajat päättivät, että harmonoidun järjestelmän (HS) 30 ryhmään ja HS-nimikkeisiin 2936, 2937, 2939 ja 2941 kuuluvien tuotteiden lisäksi tullittomuus olisi myönnettävä tietyille farmaseuttisille vaikuttaville aineille, joilla on Maailman terveysjärjestön yhteisen kansainvälisen nimistön (INN) mukainen nimi, ja tietyille näiden vaikuttavien aineiden suoloille, estereille ja hydraateille sekä tietyille farmaseuttisten lopputuotteiden tuotannossa ja valmistuksessa käytettäville tuotteille, (3) neuvottelujen pöytäkirjaan merkityt tulokset sisällytettiin GATT 1994 -sopimuksen Marrakeshin pöytäkirjan liitteenä oleviin osanottajien tariffiluetteloihin, (4) osanottajat päättivät myös, että neuvotteluista tehdyn pöytäkirjan osapuolina olevien Maailman kauppajärjestön (WTO) jäsenvaltioiden edustajat kokoontuvat WTO:n tavarakauppaneuvostossa pääsääntöisesti vähintään joka kolmas vuosi tarkastelemaan tullittomien tuotteiden luetteloa lisätäkseen siihen yksimielisesti uusia farmaseuttisia tuotteita, ja (5) ensimmäinen tällainen tarkastelu on suoritettu ja sen tuloksena päätettiin, että tullittomien tuotteiden luetteloon olisi lisättävä uusia INN-aineita ja farmaseuttisten lopputuotteiden tuotannossa ja valmistuksessa käytettäviä tuotteita ja että INN-aineiden suolojen ja estereiden prefiksejä ja suffikseja koskevaa luetteloa olisi laajennettava, ON ANTANUT TÄMÄN ASETUKSEN: 1 artikla Yhteisö myöntää tullittomuuden 1 päivästä heinäkuuta 1999 liitteessä I luetelluille INN-aineille sekä näiden tuotteiden suoloille, estereille ja hydraateille. 2 artikla Yhteisö myöntää tullittomuuden 1 päivästä heinäkuuta 1999 liitteessä II luetelluille farmaseuttisten lopputuotteiden tuotannossa ja valmistuksessa käytettäville tuotteille. 3 artikla Tullittomuuteen oikeutettujen INN-aineiden prefikseihin ja suffikseihin kuuluvat 1 päivästä heinäkuuta 1999 liitteessä III luetellut prefiksit ja suffiksit. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä toukokuuta 1999. Neuvoston puolesta H. EICHEL Puheenjohtaja LIITE I Tullittomien tuotteiden luetteloon lisättävät INN-aineet >TAULUKON PAIKKA> LIITE II Tullittomien tuotteiden luetteloon lisättävät farmaseuttiset välituotteet eli yhdisteet, joita käytetään farmaseuttisten lopputuotteiden valmistuksessa >TAULUKON PAIKKA> LIITE III Lisäykset luetteloon prefikseistä ja suffikseista, joilla yhdistettynä INN-nimiin nimetään INN-aineiden suolat, esterit ja hydraatit Bentsoaatti Difumaraatti Dipivoksiili Monobentsoaatti Tetraisopropyyli